سعودی عربیستانی حربی دنیز قوه‌لری کؤرفزین تهلوکه‌سیزلیگینه جاوابده اولان ایکی اولوسلار آراسی قوه‌نین قوموتانلیغینی اؤز اوزرینه گؤتوروب.
سعودی عربیستانی رسمی خبر آژانسی SPA-نین خبرینه گؤره، سعودی عربیستانی حربی دنیز قوه‌لری قورویوجو قوه‌لر قوموتانلیغی‌نین ایداره چی‌لیگینی اینگیلتره حربی دنیز قوه‌لریندن، بیرلشمیش وظیفه گوجو 152 قوموتانلیغی‌نین رهبرلیگینی ایسه بحرین کرال دنیز قوه‌لریندن تحویل آلیب.
تحویل-تسلیم مراسیمی امریکانین 5-جی دونانماسی‌نین یئرلشدیگی بحرین-ده‌کی دنیز دستکی بازاسیندا کئچیریلیب.
مراسیمده‌کی چیخیشیندا امریکا حربی دنیز قوه‌لری مرکزی قوموتانلیغی‌نین (NAVCENT) قوموتانی آدمیرال چارلز کوپر 152 نؤمره‌لی بیرلشمیش اوپراتیو قرارگاهین بولگه ده باریشین قورونماسیندا و دنیز سیروسفر تهلوکه‌سیزلیگی‌نین تامین ائدیلمه‌سینده اوینادیغی رولون اهمیتینی وورغولاییب.
کوپر سعودی عربیستانی کرال‌لیق دنیز قوه‌لری‌نین بیر چوخ بیرگه اولوسلار آراسی عملیات‌لاردا الده ائتدیگی پئشکار نایلیت‌لری یوکسک قیمتلندیریب.
دیگر طرف‌دن، مراسیمده چیخیش ائدن سعودی عربیستانی کرال‌لیق دنیز قوه‌لریندن سرهنگ عاصم العمری تابع اولدوغو دنیز قوه‌لری‌نین اونلارا وئریلن تاپشیریغی تام شکیلده یئرینه یئتیرمه‌یه حاضیر اولدوغونو بیلدیریب.
قورویوجو قوه‌لر قوموتانلیغی دنیز تیجارت سیروسفر خط‌ لرینه نظارت ائدن، قوه‌لره قوشولموش تیجارت گمی‌لری‌نین محافظه‌سینی تامین ائدن و دنیزلرده سیروسفر تهلوکه‌سیزلیگینی تهدید ائدن فعالیت‌لری ایزله‌ین اؤلکه‌لره قارشی چکیندیریجی فونکسیونو یئرینه یئتیریر.
بیرلشمیش وظیفه قروپو 152 کؤرفزده دنیز تهلوکه‌سیزلیگی، اولوسلار آراسی سولاردا آلت یاپی‌نین قورونماسی، غیری-قانونی فعالیت‌لر و ترور تهلوکه‌لری ایله موباریزه اوچون بحرین-ده امریکا-نین 5-جی دونانماسی‌نین بیر حیسه‌سی کیمی فعالیت گؤستریر.
